Politiet blev alarmeret af en 33-årig kvinden ved midnatstid. Her fortalte hun, at hun var blevet tilbageholdt af manden i en times tid, og at han havde forsøgt at brække nakken på hende. - Hun var meget medtaget, da politiet nåede frem. Hun havde fået slag både i hovedet og på kroppen, fortæller vagtchef hos Nordjyllands Politi Henrik Bech. På skadestuen blev det konstateret, at hun havde flækket læben og øjenbrynet. Men pludselig ville hun ikke længere fortælle, hvad der var sket. Den 35-årig mand, som kvinden havde været på besøg hos i i Agersted nord for Dronninglund, var beruset, da politiet anholdt ham. Han er blevet afhørt og sigtet for grov vold. - Men manden bliver løsladt, da kvinden ikke vil udtale sig. Politiet sigter ham dog fortsat for grov vold, oplyser vagtchef Henrik Bech. Det er uvist, hvordan manden forholder sig til sigtelsen.

Referat:
En 35-årig mand er blevet anholdt for brutal og timelang vold mod en kvinde i Agersted nord for Dronninglund